stanford-oval/wikipedia huggingface dataset:
แสงอาทิตย์

บทความนี้เกี่ยวกับรังสีจากดวงอาทิตย์ สำหรับตัวละครในวรรณคดีรามเกียรติ์ ดูที่ แสงอาทิตย์ (รามเกียรติ์)
แสงอาทิตย์ส่องผ่านเมฆ
แสงอาทิตย์ เป็นรังสีแม่เหล็กไฟฟ้าส่วนหนึ่งที่ปล่อยออกจากดวงอาทิตย์ โดยเฉพาะอย่างยิ่งแสงในช่วงอินฟราเรด แสงที่ตามองเห็น และอัลตราไวโอเล็ต บนโลก แสงอาทิตย์ถูกกรองผ่านชั้นบรรยากาศโลก และเห็นชัดเป็นแสงกลางวันเมื่อดวงอาทิตย์อยู่เหนือเส้นขอบฟ้า แสงอาทิตย์มีสีขาว เกิดจากแสงทั้ง7สีมารวมกัน โดยแสงอาทิตย์จะมีความยาวคลื่นประมาณ
400-700nm แสงที่ความยาวคลื่นต่ำสุดคือสีม่วง สีน้ำเงิน จนมาถึงสีแดง ที่มีความยาวคลื่นประมาณ 700 nm
เมื่อรังสีจากดวงอาทิตย์โดยตรงไม่ถูกเมฆกั้น แสงอาทิตย์จะเป็นแสงจ้าและรังสีความร้อนประกอบกัน เมื่อรังสีจากดวงอาทิตย์โดยตรงถูกเมฆกั้นหรือสะท้อนออกไปโดยวัตถุอื่น จะเห็นเป็นแสงพร่ากระจาย (diffused light)
แสงอาทิตย์ใช้เวลาเดินทางถึงโลกราว 8.18 นาที โดยเฉลี่ย ต้องใช้พลังงานระหว่าง 10,000 ถึง 170,000 ปีจึงจะออกจากภายในดวงอาทิตย์ แล้วค่อยถูกเปล่งจากพื้นผิวเป็นแสงได้
แสงอาทิตย์โดยตรงมีประสิทธิภาพความส่องสว่างอยู่ที่ราว 93 ลูเมนต่อวัตต์ของฟลักซ์การแผ่รังสี แสงอาทิตย์สว่างให้ความสว่างประมาณ 100,000 ลักซ์หรือลูเมนต่อตารางเมตรที่พื้นผิวโลก องค์ประกอบของแสงอาทิตย์ที่ระดับพื้นต่อตารางเมตร เมื่อดวงอาทิตย์อยู่ที่จุดเหนือศีรษะ อยู่ที่ราว 527 วัตต์ของรังสีอินฟราเรด 445 วัตต์ของแสงที่ตามองเห็น และ 32 วัตต์ของรังสีอัลตราไวโอเล็ต บนชั้นบรรยากาศ แสงอาทิตย์เข้มกว่าประมาณ 30% โดยมีสัดส่วนอัลตราไวโอเล็ตสูงกว่าสามเท่า รังสีอัลตราไวโอเล็ตที่เพิ่มขึ้นนี้ส่วนใหญ่ประกอบด้วยอัลตราไวโอเล็ตคลื่นสั้นที่เป็นอันตรายต่อสิ่งมีชีวิต
แสงอาทิตย์ เป็นพลังงานรูปแบบหนึ่ง ที่เกิดจากปฏิกิริยานิวเคลียร์ฟิวชัน (Nuclear fusion) บนดวงอาทิตย์  เกิดจากการหลอมรวมตัวกันของอะตอม ของธาตุไฮโดรเจน กลายเป็นอะตอมของธาตุฮีเลียม ในการเกิดปฏิกิริยานี้ จะให้พลังงานมหาศาล และพลังงานรูปหนึ่งที่เกิดขึ้นนี้ แผ่รังสีในรูปคลื่นแม่เหล็กไฟฟ้า มายังโลกของเรา ที่เราพอสังเกตเห็นได้ในรูปของความร้อน และแสง ที่เราเรียกว่า แสงแดด หรือแสงอาทิตย์  คลื่นแม่เหล็กไฟฟ้าที่แผ่รังสีมาจากดวงอาทิตย์นี้มีความยาวคลื่นต่างๆ ตั้งแต่ความยาวคลื่นมากกว่า 1,000  ไมครอน  (Micron)  ต่อเนื่องกันจนถึงสั้นกว่า  0.2  ไมครอน  (200 นาโนเมตร)  ในบรรดาคลื่นแสงที่แผ่มาจากดวงอาทิตย์ทั้งหมด แสงสีเหลืองที่มีความยาวคลื่น  0.55  ไมครอน  (550 นาโนเมตร)  เป็นคลื่นแสงที่มี ปริมาตรความเข้มสูงสุด ดังแสดงด้วยเส้นกราฟสเปกตรัม  (Spectrum)  ของคลื่นแสง และแสงแดดเป็นคลื่นแสง ที่เหมาะสมที่พืชใช้ในการสังเคราะห์แสงสร้างชีวมวล (Biomass) และมี่ส่วนทำให้พืชและสัตว์ดำรงชีวิตอยู่บนโลกนี้ได้
เทเบิลเทนนิสในกีฬาแห่งชาติครั้งที่ 41 – ทีมหญิง

"เทเบิลเทนนิส" ในการแข่งขันกีฬาแห่งชาติ ครั้งที่ 41 เชียงใหม่เกมส์
ประเภททีมชาย มีทีมที่เข้าร่วมการแข่งขัน 10 ทีม แบ่งการแข่งขันออกเป็น 2 สายคือ
สาย 1 ประกอบด้วย กรุงเทพ,นนทบุรี,พิจิตร,ราชบุรี,สุพรรณบุรี
สาย 2 ประกอบด้วย เชียงใหม่,นครราชสีมา,ระนอง,สมุทรปราการ,สุโขทัย
เริ่มแข่งขันวันที่ 9-12 ธันวาคม 2555
สนามที่ใช้ในการแข่งขัน ณ อาคารพลศึกษา 1 มหาวิทยาลัยเชียงใหม่
สรุปผลการแข่งขัน

| ประเภท | เหรียญทอง | เหรียญเงิน | เหรียญทองแดง |
| --- | --- | --- | --- |
| ทีมหญิง | กรุงเทพมหานคร กรชนก  สุขหอม อนิศรา  เมืองสุข อรวรรณ  พาระนัง | นนทบุรี จริญญา  ประมวลศิลป์ นาจา  เมฆอัมพร ปิยพร  ปานนาค | ระนอง กนกวรรณ  อธิมุตติกุล กมลชนก  เสวตบุตร นทีกานต์  อธิมุตติกุล |
| ทีมหญิง | กรุงเทพมหานคร กรชนก  สุขหอม อนิศรา  เมืองสุข อรวรรณ  พาระนัง | นนทบุรี จริญญา  ประมวลศิลป์ นาจา  เมฆอัมพร ปิยพร  ปานนาค | สมุทรปราการ แคทรียา  พวงศรี ชนกนันท์  ดวงเศษวงษ์ ธมลวรรณ  เขตต์เขื่อน |
ผลการแข่งขัน > สาย 1

| อันดับ | ทีมจังหวัด | แข่ง | ชนะ | แพ้ | แต้มทีม> ได้ | แต้มทีม> เสีย | แต้มSET> ได้ | แต้มSET> เสีย |
| --- | --- | --- | --- | --- | --- | --- | --- | --- |
| 1 | กรุงเทพมหานคร | 4 | 4 | 0 | 12 | 1 | 38 | 8 |
| 2 | นนทบุรี | 4 | 3 | 1 | 10 | 3 | 31 | 14 |
| 3 | พิจิตร | 4 | 2 | 2 | 6 | 7 | 25 | 23 |
| 4 | ราชบุรี | 4 | 1 | 3 | 4 | 11 | 17 | 39 |
| 5 | สุพรรณบุรี | 4 | 0 | 4 | 2 | 12 | 12 | 39 |
| วันที่ | ทีม | Score | ทีม | คู่ที่ 1 | คู่ที่ 2 | คู่ที่ 3 | คู่ที่ 4 | คู่ที่ 5 |
| --- | --- | --- | --- | --- | --- | --- | --- | --- |
| 9 ธันวาคม | สุพรรณบุรี | 0–3 | กรุงเทพมหานคร | 0-3 | 0-3 | 0-3 |  |  |
| 9 ธันวาคม | พิจิตร | 3–1 | ราชบุรี | 3-0 | 3-0 | 2-3 | 3-1 |  |
| 9 ธันวาคม | สุพรรณบุรี | 0–3 | นนทบุรี | 0-3 | 0-3 | 1-3 |  |  |
| 9 ธันวาคม | กรุงเทพมหานคร | 3–0 | ราชบุรี | 3-0 | 3-0 | 3-0 |  |  |
| 10 ธันวาคม | สุพรรณบุรี | 2–3 | ราชบุรี | 1-3 | 2-3 | 3-1 | 3-2 | 1-3 |
| 10 ธันวาคม | นนทบุรี | 3–0 | พิจิตร | 3-1 | 3-0 | 3-0 |  |  |
| 10 ธันวาคม | สุพรรณบุรี | 0–3 | พิจิตร | 0-3 | 0-3 | 1-3 |  |  |
| 10 ธันวาคม | นนทบุรี | 1–3 | กรุงเทพมหานคร | 3-2 | 0-3 | 1-3 | 0-3 |  |
| 11 ธันวาคม | พิจิตร | 0–3 | กรุงเทพมหานคร | 0-3 | 2-3 | 2-3 |  |  |
| 11 ธันวาคม | ราชบุรี | 0-3 | นนทบุรี | 0-3 | 0-3 | 1-3 |  |  |
ผลการแข่งขัน > สาย 2

| อันดับ | ทีมจังหวัด | แข่ง | ชนะ | แพ้ | แต้มทีม> ได้ | แต้มทีม> เสีย | แต้มSET> ได้ | แต้มSET> เสีย |
| --- | --- | --- | --- | --- | --- | --- | --- | --- |
| 1 | สมุทรปราการ | 4 | 4 | 0 | 12 | 1 | 37 | 7 |
| 2 | ระนอง | 4 | 3 | 1 | 9 | 5 | 29 | 17 |
| 3 | นครราชสีมา | 4 | 2 | 2 | 7 | 7 | 28 | 27 |
| 4 | เชียงใหม่ | 4 | 1 | 3 | 5 | 10 | 21 | 32 |
| 5 | สุโขทัย | 4 | 0 | 4 | 2 | 12 | 6 | 38 |
| วันที่ | ทีม | Score | ทีม | คู่ที่ 1 | คู่ที่ 2 | คู่ที่ 3 | คู่ที่ 4 | คู่ที่ 5 |
| --- | --- | --- | --- | --- | --- | --- | --- | --- |
| 9 ธันวาคม | นครราชสีมา | 1–3 | ระนอง | 2-3 | 0-3 | 3-2 | 0-3 |  |
| 9 ธันวาคม | สุโขทัย | 1–3 | เชียงใหม่ | 0-3 | 3-1 | 0-3 | 0-3 |  |
| 9 ธันวาคม | นครราชสีมา | 0–3 | สมุทรปราการ | 2-3 | 0-3 | 1-3 |  |  |
| 9 ธันวาคม | ระนอง | 3–1 | เชียงใหม่ | 0-3 | 3-0 | 3-0 | 3-0 |  |
| 10 ธันวาคม | นครราชสีมา | 3–1 | เชียงใหม่ | 2-3 | 3-2 | 3-0 | 3-2 |  |
| 10 ธันวาคม | สมุทรปราการ | 3–1 | สุโขทัย | 1-3 | 3-0 | 3-0 | 3-0 |  |
| 10 ธันวาคม | นครราชสีมา | 3–0 | สุโขทัย | 3-0 | 3-0 | 3-0 |  |  |
| 10 ธันวาคม | สมุทรปราการ | 3–0 | ระนอง | 3-0 | 3-0 | 3-0 |  |  |
| 11 ธันวาคม | สุโขทัย | 0–3 | ระนอง | 0-3 | 0-3 | 0-3 |  |  |
| 11 ธันวาคม | เชียงใหม่ | 0-3 | สมุทรปราการ | 0-3 | 1-3 | 0-3 |  |  |
ผลการแข่งขัน > รอบรองชนะเลิศ-ชิงชนะเลิศ

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  | รอบรองชนะเลิศ | รอบรองชนะเลิศ |  |  | รอบชิงชนะเลิศ | รอบชิงชนะเลิศ |  |

|  | 11 ธันวาคม | 11 ธันวาคม |  |  |  |  |  |
|  |  กรุงเทพมหานคร | 3 |   |  |  |  |  |
|  |  ระนอง | 0 |   |  |  |  |  |
|  |   |  |   |  |  |  |  |
|  |  |  |  |  | 12 ธันวาคม | 12 ธันวาคม |  |
|  |   |   |   |   |  กรุงเทพมหานคร | 3 |  |
|  |   |   |   |   |  นนทบุรี | 0 |  |

|  |  |  |   |  |  |  |  |

|  | 11 ธันวาคม | 11 ธันวาคม |   |  |  |  |  |
|  |  นนทบุรี | 3 |   |  |  |  |  |
|  |  สมุทรปราการ | 2 |   |  |  |  |  |
| วันที่ | ทีม | Score | ทีม | คู่ที่ 1 | คู่ที่ 2 | คู่ที่ 3 | คู่ที่ 4 | คู่ที่ 5 |
| --- | --- | --- | --- | --- | --- | --- | --- | --- |
รอบรองชนะเลิศ
| 11 ธันวาคม | กรุงเทพมหานคร | 3–0 | ระนอง | 3-0 | 3-0 | 3-0 |  |  |
| 11 ธันวาคม | นนทบุรี | 3–2 | สมุทรปราการ | 2-3 | 3-0 | 0-3 | 3-2 | 3-2 |
รอบชิงชนะเลิศ
| 12 ธันวาคม | กรุงเทพมหานคร | 3–0 | นนทบุรี | 3-1 | 3-0 | 3-0 |  |  |
เซสนา 208 คาราวาน

| เซสนา 208 คาราวาน |
| --- | --- |
 เซสนา 208B คาราวานของกองทัพอากาศอิรัก
ข้อมูลทั่วไป
บทบาท: อากาศยานสารพัดประโยชน์
ชาติกำเนิด: สหรัฐอเมริกา
บริษัทผู้ผลิต: เซสนา
สถานะ: ในประจำการ
ผู้ใช้งานหลัก: เฟดเอกซ์ เอกซ์เพรส กองทัพอากาศบราซิล กองทัพอากาศอัฟกานิสถาน กองทัพอากาศโคลอมเบีย
จำนวนที่ผลิต: 3,000 (2565)
ประวัติ
สร้างเมื่อ: พ.ศ. 2525–ปัจจุบัน
เริ่มใช้งาน: พ.ศ. 2527
เที่ยวบินแรก: 9 ธันวาคม พ.ศ. 2525
สายการผลิต: โซลอย พาทไฟเดอร์ 21
เซสนา 208 คาราวาน เป็นอากาศยานสารพัดประโยชน์ที่ผลิตโดยบริษัทผลิตเครื่องบินเซสนา โดยโครงการได้เริ่มขึ้นเมื่อวันที่ 20 พฤศจิกายน พ.ศ. 2524 ต่อมาเริ่มบินครั้งแรกเมื่อวันที่ 9 ธันวาคม พ.ศ. 2525 และได้รับการรับรองโดย องค์การบริหารการบินแห่งชาติสหรัฐ ในเดือนตุลาคม พ.ศ. 2527 ซึ่งต่อมาได้พัฒนาต่อเป็น 208B แกรนด์คาราวาน
รุ่นต่าง ๆ > การบินพลเรือน > 208 คาราวาน

เป็นเครื่องบินแบบแรกที่ใช้เครื่องยนต์เทอร์โบพร็อป PT6A-114 และมีความจุผู้โดยสารสูงสุด 9 ที่นั่ง ได้รับการรับรองเมื่อวันที่ 23 ตุลาคม พ.ศ. 2527 ซึ่งสามารถเปลี่ยนเครื่องยนต์เป็น PT6A-114A ได้ แต่จะมีขีดจำกัดในการใช้งาน
รุ่นต่าง ๆ > การบินพลเรือน > 208B แกรนด์คาราวาน

ชื่อจริงของรุ่นอากาศยานคือ 208B คาราวาน แต่เซสนาประชาสัมพันธ์ในชื่อ แกรนด์คาราวาน ซึ่งรุ่น 208B มีความยาวยาวกว่ารุ่น 208 อยู่ 4 เมตร และใช้เครื่องยนต์ใบพัด PT6A-114A โดยมีความจุผู้โดยสารสูงสุด 11 ที่นั่ง
208B แกรนด์คาราวาน EX
เป็นรุ่นที่ได้รับการปรับปรุงเพิ่มเติมจาก 208B แกรนด์คาราวาน โดยเปลี่ยนเครื่องยนต์เป็นรุ่น PT6A-140 ซึ่งเพิ่มอัตราการไต่ระดับของเครื่องบิน 38% เป็นการปรับปรุงเครื่องยนต์โดยบริษัทแพรตต์แอนด์วิทนีย์ แคนาดาเพื่อเครื่องบินรุ่น 208B โดยเฉพาะ และเพิ่มความจุผู้โดยสารสูงสุดเป็น 14 ที่นั่ง
ในประเทศไทยเคยมีสายการบินที่ใช้อากาศยานประเภทเซสนา 208B แกรนด์คาราวาน อยู่ 2 สายการบิน คือ
เอสจีเอแอร์ไลน์
กานต์แอร์
แหล่งข้อมูลอื่น

วิกิมีเดียคอมมอนส์มีสื่อที่เกี่ยวข้องกับ

เซสนา 208 คาราวาน (หมวดหมู่)
เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  อิสราเอล  สหรัฐ
เทศบาลตำบลกลางเวียง

| เทศบาลตำบลกลางเวียง |
| --- | --- |
เทศบาลตำบล
ประเทศ:  ไทย
จังหวัด: น่าน
อำเภอ: เวียงสา
การปกครอง
 • นายกเทศมนตรี: กิตติกร กุมมาละ
พื้นที่
 • ทั้งหมด: 100.5 ตร.กม. (38.8 ตร.ไมล์)
ประชากร (2553)
 • ทั้งหมด: 9,505 คน
 • ความหนาแน่น: 94.57 คน/ตร.กม. (244.9 คน/ตร.ไมล์)
รหัส อปท.: 05550702
ที่อยู่ สำนักงาน: สำนักงานเทศบาลตำบลกลางเวียง ตำบลกลางเวียง อำเภอเวียงสา จังหวัดน่าน 55110
เว็บไซต์: www.klang-wiang.go.th
 ส่วนหนึ่งของสารานุกรมประเทศไทย
กลางเวียง เป็นเทศบาลตำบลที่ตั้งอยู่ในอำเภอเวียงสา จังหวัดน่าน มีพื้นที่ครอบคลุม 2 ตำบล คือ ตำบลกลางเวียง (ยกเว้นหมู่ 3 และหมู่ 4) และตำบลปงสนุกทั้งตำบล
อาณาเขต

ทิศเหนือ ติดต่อกับองค์การบริหารส่วนตำบลน้ำปั้ว และองค์การบริหารส่วนตำบลทุ่งศรีทอง อำเภอเวียงสา
ทิศใต้ ติดต่อกับองค์การบริหารส่วนตำบลส้าน องค์การบริหารส่วนตำบลแม่สา และองค์การบริหารส่วนตำบลอ่ายนาไลย อำเภอเวียงสา
ทิศตะวันออก ติดต่อกับเทศบาลตำบลเวียงสา เทศบาลตำบลขึ่ง และองค์การบริหารส่วนตำบลไหล่น่าน อำเภอเวียงสา
ทิศตะวันตก ติดต่อกับองค์การบริหารส่วนตำบลแม่ขะนิง และองค์การบริหารส่วนตำบลยาบหัวนา อำเภอเวียงสา
เขตการปกครอง

เทศบาลตำบลกลางมีพื้นที่ 113.63 ตารางกิโลเมตร หรือ 71,018.75 ไร่ ประกอบด้วย 2 ตำบล คือ
ตำบลกลางเวียง (ยกเว้นบ้านกลางเวียง หมู่ 3 และบ้านบุญยืน หมู่ 4)
ตำบลปงสนุก
ประชากร

จำนวนประชาชนในเขตเทศบาลตำบลกลางเวียง ณ เดือนธันวาคม พ.ศ. 2553 มีจำนวน 9,505 คน แยกเป็นชาย 4,361 คน หญิง 4,874 คน ความหนาแน่นของประชากร 84 คนต่อตารางกิโลเมตร จำนวนบ้าน 3,289 หลังคาเรือน
การคมนาคม

มีทางหลวงแผ่นดินสายหลัก 2 เส้นทางคือ
ทางหลวงแผ่นดินหมายเลข 101
ทางหลวงแผ่นดินหมายเลข 1026
การศึกษา

สถานศึกษาในเขตเทศบาลตำบลกลางเวียง มีดังนี้
สังกัดสำนักงานการศึกษาขั้นพื้นฐาน
โรงเรียนศรีเวียงสาวิทยาคาร
โรงเรียนสา
การสาธารณสุข

มีโรงพยาบาลชุมชน 1 แห่ง คือ โรงพยาบาลเวียงสา ขนาด 60 เตียง
แหล่งข้อมูลอื่น

เทศบาลตำบลกลางเวียง
| ด ค กองค์กรปกครองส่วนท้องถิ่นระดับล่างในจังหวัดน่าน |
| --- | --- | --- |
| เทศบาลเมือง |  น่าน  |  |
| เทศบาลตำบล |  กลางเวียง  กองควาย  ขึ่ง  งอบ  เชียงกลาง  ดู่ใต้  ท่าวังผา  ทุ่งช้าง  นาน้อย  บ่อเกลือใต้  บ่อแก้ว  ปัว  พระพุทธบาทเชียงคาน  ยอด  เวียงสา  ศรีษะเกษ  ศิลาแลง  หนองแดง  |  |
| องค์การบริหารส่วนตำบล |  ขุนน่าน  แงง  จอมจันทร์  จอมพระ  เจดีย์ชัย  ชนแดน  เชียงกลางพญาแก้ว  เชียงของ  ไชยวัฒนา  ไชยสถาน  ดงพญา  ดู่พงษ์  ตาลชุม (อำเภอท่าวังผา)  ตาลชุม (อำเภอเวียงสา)  ถืมตอง  ท่าน้าว  ทุ่งช้าง  ทุ่งศรีทอง  นาซาว  นาทะนุง  นาน้อย  นาปัง  นาไร่หลวง  นาเหลือง  น้ำเกี๋ยน  น้ำแก่น  น้ำตก  น้ำปั้ว  น้ำพาง  น้ำมวบ  บ่อ  บ่อเกลือเหนือ  บ่อสวก  บัวใหญ่  บ้านพี้  บ้านฟ้า  ปอน  ป่ากลาง  ป่าคา  ป่าคาหลวง  ป่าแลวหลวง  ปิงหลวง  เปือ  ผาตอ  ผาทอง  ผาสิงห์  ฝายแก้ว  พงษ์  พระธาตุ  ภูคา  ภูฟ้า  ม่วงตึ๊ด  เมืองจัง  เมืองลี  แม่ขะนิง  แม่จริม  แม่สา  แม่สาคร  ยม  ยาบหัวนา  ริม  เรือง  และ  วรนคร  ศรีภูมิ  ศิลาเพชร  สกาด  สถาน (อำเภอนาน้อย)  สถาน (อำเภอปัว)  สวด  สะเนียน  สันทะ  ส้าน  แสนทอง  หนองแดง  หมอเมือง  ห้วยโก๋น  ไหล่น่าน  อวน  อ่ายนาไลย  |  |
แรมโบ้ (รีบอร์น)

| แรมโบ้ |
| --- | --- |
ตัวละครใน ครูพิเศษจอมป่วน รีบอร์น!
ปรากฏครั้งแรก: หนังสือการ์ตูน: ตอนที่ 7 ภาพยนตร์การ์ตูน: ตอนที่ 3
สร้างโดย: อากิระ อามาโนะ
ให้เสียงโดย:  จุนโกะ ทาเคอุจิ (เด็ก)   เคนจิโร่ ซึดะ(ผู้ใหญ่)  อภินันท์ ธีระนันทกุล
ประวัติ
ชื่อเล่น: ไอ้วัวบ้า (โดยโกคุเดระ)
เผ่าพันธุ์: มนุษย์ครึ่งวัว
เพศ: ชาย
ญาติ: อี้ผิง (คู่หู)  โกคุเดระ ฮายาโตะ(คู่กัด)  ซาวาดะ นานะ (ม่าม้า)
สัญชาติ: อิตาลี
แหวนวองโกเล่: แหวนแห่งอัศนี
บทความนี้เกี่ยวกับตัวละครในเรื่อง รีบอร์น สำหรับความหมายอื่น ดูที่ แรมโบ้ (แก้ความกำกวม)
แรมโบ้ (ญี่ปุ่น: ランボ; โรมาจิ:  Ranbo) เป็นตัวละครจากการ์ตูนเรื่อง ครูพิเศษจอมป่วน รีบอร์น! พากย์เสียงภาษาญี่ปุ่นโดย จุนโกะ ทาเคอุจิ
ประวัติ

เป็นนักฆ่าตัวจิ๋วเหมือนรีบอร์น เขามาจากแก๊งมาเฟียโบวีโน่( ในภาษาอิตาเลียน แปลว่าวัว จึงไม่แปลกใจว่าทำไมถึงมีเขาติดอยู่ด้วย) ถูกส่งให้มาสังหารรีบอร์น แต่ดันลืมภารกิจที่ตนทำ เลยต้องมาอยู่ด้วยกันกับสึนะและรีบอร์นซะงั้น เป็นคนนิสัยเอ๋อๆ แต่ก็พอเป็นที่พึ่งพาแก่สึนะได้ แรมโบที่เราเห็นนั้น เป็นเด็ก 5 ขวบ เมื่อเขาใช้ บาซูก้าทศวรรษจ่อยิงใส่ตัวเองทีไร เขาก็จะกลายเป็นหนุ่มหล่ออายุ 15 ทันที (แต่จะอยู่ร่างนี้ได้นานแค่ 5 นาที) แต่ในร่างหนุ่มนั้น ก็ทำเอาเบียงกี้เคยเกือบจะฆ่าเขา เพราะหน้าเขาดันไปเหมือน โรมิโอ แฟนเก่าของเธอนั่นเอง ภายหลังได้กลายมาเป็นผู้พิทักษ์อัสนีของวองโกเล่
เบรกกิงเดอะเวฟส์

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม
| เบรกกิงเดอะเวฟส์ |
| --- | --- |

กำกับ: ลาร์ส ฟอน เทรียร์
เขียนบท: ลาร์ส ฟอน เทรียร์ ปีเตอร์ แอสมุสเซน
อำนวยการสร้าง: ปีเตอร์ แอแอลเบค เยนเซน วีเบเค วินเดโลว์
นักแสดงนำ: เอมิลี วัตสัน สเตลลัน สคาร์การ์ด แคทริน คาร์ทลิดจ์ ฌอง-มาร์ก บลาร์ อูโด เคียร์
กำกับภาพ: รอบบี มึลเลอร์
ตัดต่อ: Anders Refn
บริษัทผู้สร้าง: Zentropa  
วันฉาย: ค.ศ. 1996
ความยาว: 159 นาที
ประเทศ: เดนมาร์ก สกอตแลนด์
ภาษา: อังกฤษ
ต่อจากนี้: The Ediots (1998)
Breaking the Waves เป็นภาพยนตร์ภาษาอังกฤษ เขียนบทและกำกับโดยลาร์ส ฟอน เทรียร์ นำแสดงโดยเอมิลี วัตสัน และสเตลลัน สคาร์การ์ด เป็นภาพยนตร์เรื่องแรกในไตรภาค "หัวใจทองคำ" (Golden Heart Trilogy) ของลาร์ส ฟอน เทรียร์ ที่ประกอบด้วย Breaking the Waves (1996), The Idiots (1998) และ Dancer in the Dark (2000)
ลาร์ส ฟอน เทรียร์ได้โครงเรื่องของภาพยนตร์เรื่องนี้มาจากนิทานที่เขาชื่นชอบมาตั้งแต่เด็ก เรื่อง "Golden Heart" กล่าวถึงเด็กหญิงคนหนึ่ง ที่เข้าไปเที่ยวเล่นในป่าพร้อมกับขนมปังแถวหนึ่ง เมื่อกลับออกมา เธอมีเพียงร่างกายเปลือยเปล่าไม่เหลืออะไรเลย มีแต่ร่างเปลือยเปล่าเท่านั้น เปรียบเทียบกับในภาพยนตร์ ที่ตัวเอกยอมเสียสละทุกสิ่งเพื่อให้คนรักพบแต่ความสุข
ภาพยนตร์ถ่ายทำด้วยกล้องมือถือ ด้วยเทคนิคที่เรียกว่า Cinéma vérité ทำให้ได้ภาพสั่นไหว ทำให้ผู้ชมจำนวนมากไม่สามารถทนชมได้จนจบเรื่อง เพราะเกิดอาการมึน และปวดศีรษะ [ต้องการอ้างอิง] เดิมลาร์ส ฟอน เทรียร์ คัดเลือกเฮเลนา บอนด์แฮม คาร์เตอร์ หรือเมลานี กริฟฟิท ให้รับบทเบส แต่ถูกปฏิเสธเนื่องจากต้องแสดงบทเปลือยกาย และฉากเซ็กซ์
ภาพยนตร์ได้รับรางวัลกรังปรีซ์ จากเทศกาลภาพยนตร์เมืองคานส์ ประจำปี 1996  และรางวัลอื่นๆ จากเทศกาลภาพยนตร์ยุโรป และทำให้เอมิลี วัตสัน ไดรับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยมในปีนั้น
เรื่องย่อ

เรื่องราวในภาพยนตร์เกิดขึ้นที่สกอตแลนด์ในทศวรรษ 1970 เบส แมคนีล (รับบทโดย วัตสัน) หญิงชาวสกอตเคร่งศาสนาที่แต่งงานกับ ยาน (รับบทโดย สคาร์การ์ด) คนงานแท่นเจาะน้ำมันชาวนอร์เวย์ ที่ประจำอยู่นอกชายฝั่งทะเลเหนือและได้พบกันนานๆ ครั้ง วันหนึ่งยานประสบอุบัติเหตุจนเป็นอัมพาตจนทำให้ไม่สามารถมีเพศสัมพันธ์กับเธอได้ เขาร้องขอให้เธอไปมีความสัมพันธ์กับชายอื่น และนำประสบการณ์กลับมาเล่าให้เขาฟัง เธอยินยอมตามคำของสามี โดยถือว่าพิธีกรรมดังกล่าวเป็นการล้างบาป โดยเสนอเรือนกายเป็นเครื่องบนบานต่อพระเจ้า เป็นการพิสูจน์ให้พระเจ้ารับรู้ถึงความรักที่เธอมีต่อยาน และจะทรงปัดเป่าโรคภัยแก่ยานในที่สุด
เบสถูกข่มขืนและรุมโทรมโดยชายฉกรรจ์กลุ่มหนึ่ง จนไปเสียชีวิตที่โรงพยาบาล ในขณะที่เธอกำลังเสียชีวิตนั้น อาการป่วยของยานกลับดีขึ้นราวกับมีปาฏิหาริย์ ราวกับว่าพระเจ้าได้ทรงยอมรับการเสียสละของเธอ แลกกับอาการเจ็บป่วยของสามี
แหล่งข้อมูลอื่น

Breaking the Waves ที่อินเทอร์เน็ตมูวีเดตาเบส
เอ็นบีซีไนต์ลีนิวส์

| เอ็นบีซีไนต์ลีนิวส์ |
| --- | --- |

เป็นที่รู้จักกันในชื่อ:   วันธรรมดา:  เอ็นบีซีไนต์ลีนิวส์ วิธ เลสเตอร์ โฮสต์ (2558–ปัจจุบัน) 
ประเภท: รายการข่าว
สร้างโดย: ริวเวน แฟรงค์
กำกับโดย: Christian Alicea Susan King
เสนอโดย: วันธรรมดา: เลสเตอร์ โฮสต์ วันเสาร์: โฮเซ ดิแอซ-บาลาร์ต วันอาทิตย์: เคท สโนว์ (สำหรับอดีตผู้ประกาศข่าว, ดูหัวข้อ)
บรรยายโดย: Bill Hanrahan Howard Reig ไมเคิล ดักลาส Bill Wolff
ผู้ประพันธ์ดนตรีแก่นเรื่อง: Fred Weinberg Productions (2520) เฮนรี แมนซินี (2520–2525) Joseph Paul Sicurella, Tony Smythe & Bob Christianson (2525–2528) จอห์น วิลเลียมส์ (2528–ปัจจุบัน)
ดนตรีแก่นเรื่องเปิด: "The Mission" (2528–ปัจจุบัน) (for past themes, see section)
ดนตรีแก่นเรื่องปิด: เช่นเดียวกับช่วงเปิดรายการ
ผู้ประพันธ์เพลง: จอห์น วิลเลียมส์
ประเทศแหล่งกำเนิด: สหรัฐอเมริกา
ภาษาต้นฉบับ: อังกฤษ
จำนวนฤดูกาล: 50
การผลิต
ผู้อำนวยการผลิต: Meghan Rafferty
กล้อง: Multi-camera
ความยาวตอน: 30 นาที
บริษัทผู้ผลิต: NBC News Productions
ออกอากาศ
เครือข่าย: เอ็นบีซี
ออกอากาศ: 3 สิงหาคม 2513 (2513-08-03) – ปัจจุบัน
การแสดงที่เกี่ยวข้อง
  ฮันต์ลีย์-บริงค์ลีย์ รีพอร์ต  ABC World News Tonight  CBS Evening News 
เอ็นบีซีไนท์ลี่นิวส์ (NBC Nightly News) เป็นรายการข่าวภาคค่ำของเอ็นบีซี ดำเนินรายการโดย เลสเตอร์ โฮสต์ (Lester Holt) เป็นรายการข่าวภาคค่ำรายการหนึ่งที่มีคนดูมากที่สุดในสหรัฐอเมริกา สถานที่ถ่ายรายการ ห้อง Studio 1A ที่ NBC Studios 30 Rockefeller Center ณ เมือง New York City ประเทศสหรัฐอเมริกา ออกอากาศครั้งแรกวันที่ 3 สิงหาคม พ.ศ. 2513
เพลงประกอบ

ปัจจุบันใช้เพลง The Mission (ภารกิจ) ซึ่งแต่งโดยจอห์น วิลเลี่ยม
เอกลักษณ์

คำลงท้ายประเด็นข่าว
Nightly News Begins Now!
ซึ่งเป็นทีชื่นชอบของคนดูจนเป็นวลีที่ได้รับการจดจำมากที่สุด
แหล่งข้อมูลอื่น

บล็อกของรายการ เก็บถาวร 2012-07-25 ที่ เวย์แบ็กแมชชีน
เว็บไซต์ของรายการ เก็บถาวร 2003-12-07 ที่ เวย์แบ็กแมชชีน
NBC Nightly News with Brian Williams ที่ ทีวีดอตคอม
แสงศักดา กิตติเกษม

| แสงศักดา กิตติเกษม |
| --- | --- |
เกิด: 24 ธันวาคม พ.ศ. 2499 (67 ปี)
แสงศักดา กิตติเกษม เป็นชาวปัตตานี เกิดวันที่ 24 ธันวาคม พ.ศ. 2499 เป็นนักมวยไทยที่มีชื่อเสียงในช่วงก่อน พ.ศ. 2529
ประวัติ

แสงศักดาเริ่มชกมวยเมื่ออายุ 14 ปี ขึ้นชกครั้งแรกใช้ชื่อว่า โจหลุยส์ สิงห์สมัย ตระเวนชกในแถบจังหวัดปัตตานีและจังหวัดใกล้เคียงจนมีชื่อเสียงจึงเข้ามาชกในกรุงเทพฯเมื่อ พ.ศ. 2516 มีหลายค่ายมวยต้องการตัวเป็นอย่างมากแต่ทางบิดาและหัวหน้าค่ายสิงห์สมัยไม่ยอมให้ใครจนมาถูกคอและยอมให้มาอยู่กับธรีโชค อัตถากรโกวิท จึงได้เปลี่ยนชื่อเป็นแสงศักดา กิติเกษม
แสงศักดาขึ้นชกที่เวทีราชดำเนินได้ชกกับนักมวยชื่อดังหลายคน เช่น ขุนพลน้อย เกียรติสุริยา ชาญศักดิ์ พรทวี จนกระทั่งถูกไล่ลงในการชกกับสายลม ควีนชุมแพ  ผู้จัดการของแสงศักดาไม่พอใจเพราะแสงศักดาไม่ได้ล้มมวย จึงเกิดเรื่องกับเจ้าหน้าที่ ผลสุดท้าย แสงศักดาและผู้จัดการถูกสั่งห้ามเข้าเวทีราชดำเนิน จึงย้ายไปชกที่เวทีลุมพินีแทน
แสงศักดาได้ชกกับนักมวยชื่อดังอีกหลายคนเช่นชนะบ้านดอน ศิษย์บางพระจันทร์ ชกกับสำราญศักดิ์ เมืองสุรินทร์ 3 ครั้ง ชนะ 1 แพ้ 2 จน พ.ศ. 2529 ชกแพ้มากกว่าชนะจึงตัดสินใจแขวนนวม หันมาเป็นคู่ซ้อมให้กับเมืองชัย กิตติเกษม
แสงสี ป.ชัยวัฒน์

| แสงสี ป> ชัยวัฒน์ |
| --- | --- |
เกิด: นายชูกิจ แสงสี 2 สิงหาคม พ.ศ. 2524
แสงสี ป.ชัยวัฒน์ หรือนายชูกิจ แสงสี เกิดเมื่อ  2 สิงหาคม พ.ศ. 2524 สถิติการชก 18 ครั้ง ชนะ 10 (น็อค 3) แพ้ 8
เกียรติประวัติ

แชมป์ประเทศไทยรุ่นเฟเธอร์เวท
ชิง 9 กรกฎาคม 2544 ชนะน็อค คำพูน เอื้อสัมพันธ์ ยก 2
สละแชมป์
เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นเฟเธอร์เวท เมื่อ 10 ก.พ. 2545 แพ้คะแนน ทากาชิ โคริโมโตะ (ญี่ปุ่น) ที่ ฟูกูโอกะ ญี่ปุ่น
ชิงแชมป์ OPBF รุ่นเฟเธอร์เวท เมื่อ 3 ส.ค. 2546 แพ้น็อค ทากาชิ โคริโมโตะ (ญี่ปุ่น) ยก 3 ที่ มานูกาตะ, ญี่ปุ่น
แสงหิรัญ ลูกบ้านใหญ่

| แสงหิรัญ ลูกบ้านใหญ่ |
| --- | --- |
เกิด: อดิรัญ จันทร์ทอง 12 มิถุนายน พ.ศ. 2523 (44 ปี)
แสงหิรัญ ลูกบ้านใหญ่ มีชื่อจริงว่า อดิรัญ จันทร์ทอง  เกิดเมื่อวันที่ 12 มิถุนายน พ.ศ. 2523 ที่อำเภอวังวิเศษ จังหวัดตรัง เป็นนักมวยหมัดหนักและมีชื่อเสียงโด่งดังมาก่อนจากการชกมวยไทย ได้แชมป์ถึง 3 รุ่นทั้งสนามมวยเวทีลุมพินี, แชมป์ประเทศไทย และแชมป์เวทีมวยช่อง 7 สี
เมื่อหันมาชกมวยสากลก็ทำสถิติการชกได้ดี จนได้แชมป์ ABC ทั้งรุ่นแบนตั้มเวทและซูเปอร์แบนตั้มเวท และได้โอกาสขึ้นชกเพื่อคัดตัวไปเป็นผู้ท้าชิงแชมป์โลกในรุ่นซูเปอร์แบนตั้มเวท สภามวยโลก (WBC) กับ นภาพล เกียรติศักดิ์โชคชัย นักมวยชาวไทยด้วยกันเอง แต่ทว่าต้องคลาดคลากันถึง 3 ครั้ง 3 ครา ด้วยครั้งแรกแสงหิรัญต้องผ่าตัดไส้ติ่ง ครั้งที่ 2 นภาพลบาดเจ็บไหล่หลุด และครั้งที่ 3 สภามวยโลก เลื่อนการชกออกไป จนเมื่อวันที่ 20 กันยายน พ.ศ. 2550 ทั้งคู่พบกัน ที่จังหวัดสุพรรณบุรี ผลการชก แสงหิรัญที่ร้างเวทีไปถึง 1 ปีเต็ม ทำได้ดีกว่าในยกต้น ๆ ทำคะแนนนำไปก่อน แต่หลังจากยก 6 ไปแล้ว นภาพลเร่งเครื่องแรงขึ้น ขณะที่แสงหิรัญกลับหมดแรง จนถูกน็อกในยกที่ 10 ชวดแชมป์และเป็นการแพ้ครั้งแรกในชีวิตการชกมวยสากลของแสงหิรัญด้วย แต่ทว่าเมื่อนภาพลขึ้นชิงแชมป์โลกกับ โตชิอากิ นิชิโอกะ แชมป์โลกชาวญี่ปุ่น ในปี พ.ศ. 2551 ก็เป็นฝ่ายแพ้คะแนนไปแบบขาดลอย
เมื่อไม่ประสบความสำเร็จในแบบมวยสากล แสงหิรัญจึงได้กลับมาชกมวยไทยต่อ
และต่อมา แสงหิรัญได้พบกับ อภิสิทธิ์ เค.ที.ยิม ในคู่เอกของรายการศึกมวยไทย 7 สี ซึ่งอภิสิทธิ์เป็นฝ่ายชนะคะแนน ในวันที่ 13 พฤศจิกายน พ.ศ. 2554
เกียรติประวัติ

แชมป์ ABC รุ่นซูเปอร์แบนตัมเวท (2546 - 2549)
ชิง, 8 กรกฎาคม 2546 ชนะน็อค ยก 3 โรแลนโด กีรองโก (ฟิลิปปินส์) ที่ ตลาดปฐวิกรณ์
ป้องกันแชมป์ครั้งที่ 1, 19 กันยายน 2546 ชนะน็อค ยก 2 เจส มาคา (ฟิลิปปินส์) ที่ จังหวัดนนทบุรี
ป้องกันเเชมป์ครั้งที่ 2, 22 มีนาคม. 2547 ชนะน็อค ยก 2 โนเอล ซุงกาอิด (ฟิลิปปินส์) ที่จังหวัดนนทบุรี
ป้องกันเเชมป์ครั้งที่ 3, 31 พฤษภาคม 2547 ชนะคะแนน รอลลี่ ลูนาส (ฟิลิปปินส์) ที่ โรงเรียนมัธยมวัดมกุฏกษัตริย์
ป้องกันแชมป์ครั้งที่ 4, 3 ก.ย. 2547 ชนะน็อค พีเดอริโต้ ลอเรนเต้ (ฟิลิปปินส์) ยก 9 ที่ จังหวัดนครราชสีมา
ป้องกันแชมป์ครั้งที่ 5, 27 ตุลาคม. 2547 ชนะคะแนน ดอนดอน ลาปุส (ฟิลิปปินส์) ที่ จังหวัดศรีสะเกษ
ป้องกันแชมป์ครั้งที่ 6, 28 มีนาคม 2548 ชนะน็อค ยก 4 โรเดล โอราอิส (ฟิลิปปินส์) ที่ จังหวัดนครราชสีมา
ป้องกันแชมป์ครั้งที่ 7, 7 มิถุนายน. 2548 ชนะน็อค ยก 3 จูน แม็กซีปอก (ฟิลิปปินส์) ที่ ลานกีฬาเคหะชุมชนห้วยขวาง เขตดินแดง
ป้องกันแชมป์ครั้งที่ 8, 1 สิงหาคม 2548 ชนะน็อค แจ๊ค อาซิส (ฟิลิปปินส์) ที่ บางกอกใหญ่
ป้องกันแชมป์ครั้งที่ 9, 21 กันยายน 2548 ชนะน็อค ยก 3 ฮอนด้า โฮเวน (ฟิลิปปินส์) ที่ ตลาดปฐวิกรณ์
ป้องกันแชมป์ครั้งที่ 10, 3 พฤศจิกายน 2548 ชนะน็อค ยก 6 จูเลียส ทาโรน่า (ฟิลิปปินส์) ที่ ห้างโรบินสันเชียรใหญ่ นครศรีธรรมราช
ป้องกันแชมป์ครั้งที่ 11, 16 ธันวาคม 2548 ชนะคะแนน อเล็กซ์ อาซิส (ฟิลิปปินส์) ที่ จังหวัดตรัง
ป้องกันแชมป์ครั้งที่ 12, 30 มกราคม 2549 ชนะแตก ยก 5 โรเบิร์ต ดาลินเซ (ฟิลิปปินส์) ที่ ตลาดไท
ป้องกันแชมป์ครั้งที่ 13, 20 มีนาคม 2549 ชนะน็อค ยก 1 รีโก เกมอนด์ (ฟิลิปปินส์) ที่มหาวิทยาลัยสุโขทัยธรรมาธิราช
แซรอสดวงอาทิตย์ที่ 116

ภาพเคลื่อนไหวแสดงแนวเส้นทางอุปราคาในแซรอสดวงอาทิตย์ที่ 116
แซรอสชุดที่ 116 ของสุริยุปราคา เกิดขึ้นที่โหนดลงของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 70 ครั้ง ประกอบด้วยสุริยุปราคาบางส่วน 10 ครั้ง สุริยุปราคาวงแหวน 53 ครั้ง และสุริยุปราคาบางส่วน 7 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1270 - พ.ศ. 2514 กินเวลาทั้งสิ้น 1,244 ปี ชุดแซรอสนี้จะเริ่มขึ้นบริเวณขั้วโลกใต้ และจะไปสิ้นสุดบริเวณขั้วโลกเหนือ
แซรอสดวงอาทิตย์ที่ 116 นี้เชื่อมโยงกับแซรอสดวงจันทร์ที่ 109
อุปราคาเงามืด

อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง
| การจำแนก | จำนวน | ร้อยละ |
| --- | --- | --- |
| อุปราคาเงามืดทั้งหมด | 53 | 100.00 |
| แบบศูนย์กลาง (สองเขต) | 52 | 98.11 |
| แบบศูนย์กลาง (หนึ่งเขต) | 1 | 1.89 |
| แบบไม่ศูนย์กลาง (หนึ่งเขต) | 0 | 0.00 |
แซรอสดวงอาทิตย์ที่ 115

ภาพเคลื่อนไหวแสดงแนวเส้นทางอุปราคาในแซรอสดวงอาทิตย์ที่ 115
แซรอสชุดที่ 115 ของสุริยุปราคา เกิดขึ้นที่โหนดขึ้นของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 72 ครั้ง ประกอบด้วยสุริยุปราคาบางส่วน 10 ครั้ง สุริยุปราคาเต็มดวง 37 ครั้ง สุริยุปราคาผสม 4 ครั้ง สุริยุปราคาวงแหวน 14 ครั้ง และสุริยุปราคาบางส่วน 7 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1205 - พ.ศ. 2485 กินเวลาทั้งสิ้น 1,280 ปี ชุดแซรอสนี้จะเริ่มขึ้นบริเวณขั้วโลกเหนือ และจะไปสิ้นสุดบริเวณขั้วโลกใต้
แซรอสดวงอาทิตย์ที่ 115 นี้เชื่อมโยงกับแซรอสดวงจันทร์ที่ 108